Fyrrverandi guðfræðinemi í sex mánaða fangelsi fyrir barnaklám
Pólskur karlmaður sem stundaði guðfræðinám við skóla í Austurríki, sem var lokað í kjölfar klámhneykslis, var í dag dæmdur í hálfs árs fangelsi fyrir að hafa undir höndum 1.700 myndir af börnum og dýrum í kynferðislegu samhengi. Maðurinn, sem er 27 ára, reyndi að fyrirfara sér þegar upp komst um klámhringinn í St. Pölten-skólanum komst í síðustu viku.
Guðfræðineminn, sem einungis hefur verið nafngreindur sem Piotr Z, segist skammast sín. "Ég hef eyðilagt líf mitt og ég vil bæta fyrir hlutina gagnvart sjálfum mér og fjölskyldu minni," sagði hann í dómsal. Dómarinn sagði að myndirnar sýndu einkar lélegt siðgæði.
Lögregla segir að maðurinn hafi reynt að eyða myndunum af harða diski tölvunnar en sérfræðingar hafi getað haft uppi á þeim.
Páfagarður lokaði skólanum, sem er 200 ára, í gær og útlit er fyrir að biskupnum á svæðinu, Kurt Krenn, sem gerði lítið úr hinum undarlegu samskiptum nemenda og kennara í skólanum, verði vikið úr embætti.
Málið varð opinbert í síðasta mánuði þegar tímaritið Profil birti myndir, þar á meðal eina sem sýndi kennara og nemanda kyssast ástríðufullt.
Lögreglu segist hafa fundið allt að 40.000 klám-, barnaklám- og dýraklámmyndir í ferðatölvum nokkurra presta. Bæði yfirmaður skólans, Ulrich Küchl, og varamaður hans, Wolfgang Rothe, hafa sagt af sér vegna málsins.
Pólskur karlmaður sem stundaði guðfræðinám við skóla í Austurríki, sem var lokað í kjölfar klámhneykslis, var í dag dæmdur í hálfs árs fangelsi fyrir að hafa undir höndum 1.700 myndir af börnum og dýrum í kynferðislegu samhengi.
Maðurinn reyndi að fyrirfara sér þegar upp komst um klámhringinn í St. Pölten-skólanum komst í síðustu viku.
Guðfræðineminn segist skammast sín.
Lögregla segir að maðurinn hafi reynt að eyða myndunum af harða diski tölvunnar.
Páfagarður lokaði skólanum, sem er 200 ára, í gær.